भारतेन्दु युग में इस परिवर्तन की स्पष्ट पदचाप सुनाई पड़ने लगी.रवीन्द्रनाथ टैगोर ने 'काव्येर उपेक्षिता' शीर्षक निबंध लिखा था,उसी से प्रेरित हो कर आचार्य महावीर प्रसाद द्विवेदी ने 1908 में 'कवियों की उर्मिला विषयक उदासीनता 'निबंध प्रकाशित किया.और हिन्दी साहित्य में उपेक्षिता नारियोँ को विषय बना कर काव्य-सृजन का क्रम चल निकला. मैथिलीशरण गुप्त ने उर्मिला,यशोधरा,विष्णुप्रिया,विधृता आदि को काव्य की नायिका के रूप में प्रतिष्ठित किया .नारी के प्रतिकवियों की संवेदना जागी और उसकी मनोभावनाओं को अभिव्यक्ति देने में उन्होंने कोई कसर नहीं छोड़ी.उनकी लेखनी ने उन्हें पुरुषों से अधिक गौरव दिया.इन के व्यक्तित्व पति की छाया बने दबे-ढके न हो कर प्रखर और प्रभावशाली थे. कहीं-कहीं तो नायक उनके समकक्ष होने में असमर्थ रह गया है.यह नारी संत कवियों की नारी नहीं न राम-काव्य के समान पुरुष की छाया बनी रही .उचित-अनुचित का विश्लेषण कर पाने में समर्थ है.उसे शिकायत भी है कि अपने सद्कार्यों में उसे सहयोगिनी नहीं बनाया और सारे उत्तरदायित्व ढोने के लिये उसे छोड़कर स्वयं साफ़ बच कर निकल गये, इससे वह क्षुब्ध है.